เรื่องร้องเรียน (ร้องเรียน) วันที่ 2023-09-14 03:49:04 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036711

ขอให้แก้ไขปัญหาควันไฟและกลิ่นเหม็นรบกวนจากการย่างไก่จำหน่าย บริเวณโรงเรียนวัดปทุมวนาราม แขวงปทุมวัน เขตปทุมวัน กรุงเทพมหานคร  จุดสังเกตอยู่บริเวณด้านหลังวัดปทุมวนาราม และอยู่ติดกับห้างสรรพสินค้าพารากอน  เนื่องจากผู้ร้องแจ้งว่าจะมีร้านไก่ย่างมาตั้งจำหน่ายจำนวน 1 ร้าน  ซึ่งจะมีผู้จำหน่ายเป็นบุคคลเพศหญิงและเพศชาย (ไม่ทราบชื่อ นามสกุลและรูปพรรณสัณฐาน) ประมาณ 3-4 คน  โดยจะทำการย่างไก่ตั้งแต่ช่วงเวลาเช้าๆประมาณ 06.30 น. ไปจนถึงช่วงเวลา 15.00 น. เป็นประจำ แต่จะหยุดจำหน่ายในวันจันทร์และวันอาทิตย์ ของสัปดาห์ และจากการย่างไก่ ทำให้มีควันไฟลอยคละคลุ้งเข้าไปภายในโรงเรียนฯ และมีกลิ่นเหม็นรวกวนเป็นอย่างมาก และเกรงว่าเด็กนักเรียนจะเกิดปัญหาทางด้านสุขภาพ ประสบปัญหามาเป็นระยะเวลา 30-40 ปี เบื้องต้นได้แจ้งเรื่องดังกล่าวผ่านระบบ Traffy Fondue กรุงเทพมหานคร แต่ยังไม่มีการดำเนินการแต่อย่างใด จึงประสงค์ให้ทางหน่วยงานที่เกี่ยวข้องแก้ไขปัญหาดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata